|  |
| --- |
| VRTEC_POLHEK_v00 |
| **Osnovna šola heroja Janeza Hribarja**Cesta Notranjskega odreda 321386 Stari trg pri Ložu tel: 01 707 12 50, fax: 01 707 12 60os.h-janeza-hribarja@guest.arnes.si |

Navodila za starše pred ponovnim odprtjem vrtca 18. 5. 2020

**Spoštovani**

**Po dveh mesecih ukrepov v izrednih razmerah se ponovno odpirajo vrata vrtcev in šol.**

**Za otroke, ki bodo prišli v vrtec, bomo poskrbeli za zdravo okolje, ki jim bo omogočalo občutek varnosti, veselja in brezskrbnega otroštva.**

**To bomo zmogli, seveda skupaj z vami.**

**Prosimo vas, da dosledno upoštevate navodila, ki smo jih pripravili po priporočilih NIJZ.**

**Delovni čas vrtca v Starem trgu pri Ložu bo od 6.00 do 16.00,**

**v Iga vasi pa od 5.30 do 15.30.**

**Prihodi in odhodi otrok**

V vrtec smejo prihajati le zdravi otroci.

Ob prihodu v vrtec obvezno prinesite podpisano izjavo staršev ob sproščanju ukrepov za zajezitev širjenja COVID-19. Brez izjave otroka ne smemo sprejeli v vrtec.

Starši morate ob prihodih in odhodih vzdrževati **primerno fizično razdaljo** (1,5 do 2 metra) do vzgojiteljice, drugih otrok in staršev. Priporočljivo je, da otroka pripelje odrasla oseba iz istega gospodinjstva**.**

V vrtec **vstopajte z masko** in si ob vstopu **razkužite roke**. Otroka pripeljete v garderobo. Starejši otroci naj si, ko se preoblečejo in preobujejo, **umijejo roke z milom** v umivalnici.

**Razkuževanje rok predšolskih otrok ni priporočljivo**!

Ko je otrok preoblečen in umit, potrkajte na vrata igralnice vašega otroka in se umaknete do črte pri vratih. Vašega otroka bo prevzela vzgojiteljica.

**V primeru, da je v garderobi toliko staršev in otrok, da se ne more vzdrževati primerne fizične razdalje, počakajte pred vhodom vrtca.**

**Vzgojne skupine**

Otroci bodo razdeljeni v manjše vzgojne skupine (v prvi starostni skupini do 8 otrok in v drugi do 10 otrok), ki bodo v ločenih prostorih. Skupine se med seboj ne bodo družile.

Otroci naj bi veliko časa preživeli na prostem. Prosimo vas, da jih oblečete vremenu primerno. S seboj naj imajo **rezervna oblačila in vrečko** (ne iz blaga) **za vračanje umazanih oblačil.**

Otroci **ne prinašajo** **igrač** in **knjig** od doma. Če vaš otrok za počitek potrebuje »ninico« ali dudo, bomo le te shranili v skupini.

Prosimo vas, da **dosledno upoštevate čas otrokovega prihoda v vrtec in odhoda iz vrtca**, ki ste ga navedli v prijavi.

Otroka boste vedno **oddajali in sprejemali v isti igralnici**.

Razpored otrok po igralnicah:

|  |  |
| --- | --- |
| skupina | igralnica |
| Modri polhki | matična igralnica |
| Oranžni, Vijolični in Rdeči Polhki | igralnica rdečih polhkov |
| Zeleni polhki | matična igralnica |
| Rumeni polhki | matična igralnica |
| Razigrani polhki | matična igralnica |
| Mavrični polhki | matična igralnica |

Zavedamo se, da bo začetek nekoliko drugačen, s strpnostjo in odgovornim ravnanjem pa bomo premagali težave, nejasnosti, dileme in skupaj pripomogli k varni vrnitvi otrok in strokovnih delavcev v vrtec.

Lep pozdrav Pomočnica ravnateljice vrtca

 Tatjana Leskovec